Unyati Safari Lodge - Resensies
'n Unieke glamping-ondervinding 'n klipgooi van die Kruger Wildtuin af gekomplimenteer met puik kliëntediens!
Welgedaan aan Elrie en Calvin vir 'n heerlike paar dae in die Laeveld. Die verblyf was uniek en luuks in julle safari-tente gekenmerk deur 'n span met 'n kan-doen-geaardheid. Die kos was heerlik, die diens by die kroeg uitstaande en die vriendelikheid van die personeel opvallend. Ek sal Unyati Lodge met openhartigheid aan enige persoon aanbeveel. Suid-Afrikaanse gasvryheid op sy beste!
Gary se Terugvoer
Baie dankie vir die wonderlike terugvoering, Anton. Ons hoop om jou sommer binnekort weer te sien.
Ruan F - Sep 2019
Baie netjiese geriewe en goeie diens.
Baie goeie diens vanaf die bestuurders en kroegman. Slaapplek is baie netjies en skoon. Kos en ontbyt was bo standaard en ons het altwee aande baie geniet. Die plaas is wel nie toeganklik vir wildritte of staproetes ens. nie, slegs oorslaapplek, geen aktiwiteite. Pad is bietjie rof vanaf die N4 tot op die plaas nie rêrig geskik vir lae voertuig. As 'n oorslaapplek vanaf Mozambiek of die Kruger sal Unyathi nie teleurstel.
Baie dankie vir die terugvoering, ons waardeer dit en sien baie daarna uit om julle weer as gaste te ontvang.
Abri N - Jun 2019
Nie weer nie. Dalk die moeite werd vir groot groepe om net slaapplek te he. Glad nie vir gesinne om te gaan relax nie.
Skakel my gerus sodat ek verstaan wat die probleem is.
083 387 1764
Gaste wat na Unyati Safari Lodge gekyk het, het ook belangstelling getoon in die volgende lekke plekke:
Vanaf R2 400 R1 800 per nag (vir 2 mense)
Strydomblokpad, Hectorspruit, 1330, Mpumalanga